Σαμπάχ αλ-Άχμαντ αλ-Τζαμπρ αλ-Σαμπάχ

Ο Σαμπάχ αλ-Άχμαντ αλ-Τζαμπρ αλ-Σαμπάχ (Sabah IV Al-Ahmad Al-Jaber Al-Sabah, αραβικά: صباح الأحمد الجابر الصباح ) ήταν Εμίρης του Κουβέιτ από το 2006 ως το 2020. Ήταν τέταρτος γιος του πρώην Εμίρη του Κουβέιτ και είχε δύο γιους.

 Πρώτα χρόνια 

Γεννήθηκε στις 16 Ιουνίου του 1929. Σπούδασε στο σχολείο αλ-Μουμπαράκγια. Ήταν δίδυμος αδερφός του εμίρη Τζαμπρ αλ-Άχμαντ αλ-Τζαμπρ αλ-Σαμπάχ, ο οποίος τον διόρισε Πρωθυπουργό στις 13 Ιουλίου του 2003. Ο Εμίρης αυτός πέθανε στις 15 Ιανουαρίου 2006. Ο αλ Σαμπάχ ήταν χήρος, καθώς η σύζυγός του Σέιχα Φιτούχ, πέθανε το 1990.

 Πολιτική καριέρα 
Το 1962 ανέλαβε υπουργός Πληροφοριών και την επόμενη χρονιά στις 28 Ιανουαρίου 1963 έγινε Υπουργός Εξωτερικών. Στο αξίωμα αυτό υπηρέτησε από το 1963 ως το 2003, γεγονός που τον κατέστησε έναν από τους μακροβιότερους Υπουργούς Εξωτερικών στον κόσμο. Ήταν επίσης Υπουργός Πληροφοριών, αντιπρόεδρος της κυβερνήσεως και διορίστηκε νέος Εμίρης μετά την παραίτηση του άρρωστου Εμίρη Σεΐχ Σαάντ Αλ  (Sheik Saad Al Abdallah Al Salem Al Sabah) στις 23 Ιανουαρίου του 2006. Την επομένη ημέρα, ο Εμίρης καθαιρέθηκε από την Εθνοσυνέλευση του εμιράτου, καθώς κρίθηκε ανίκανος να κυβερνήσει εξαιτίας προβλημάτων υγείαςThe Estimate: The Kuwait Succession Crisis and the New Leadership, 7 Δεκεμβρίου 2006. Ο Σεΐχ Σαμπάχ Αλ Αχμάντ ανακηρύχθηκε νέος Εμίρης από την ΕθνοσυνέλευσηCNN.com: PM set to become new Kuwait emir , 7 Δεκεμβρίου 2006. 

Στις 19 Μαρτίου του 2008 διέλυσε την εθνοσυνέλευση και προκήρυξε πρόωρες εκλογές, οι οποίες διενεργήθηκαν στις 17 Μαΐου. Λίγο νωρίτερα, στις 17 Μαρτίου, έπειτα από αγώνα για την εξουσία η κυβέρνηση είχε παραιτηθεί.CNN.com: Emir steps in to stem Kuwait's conflict, 19 Μαρτίου 2008

Κατά την θητεία του εμίρη Σαμπάχ, ψηφίστηκε ένας από τους πιο σημαντικούς νόμους για την ελευθερία του τύπου στον αραβικό κόσμο.Washington post 

Απεβίωσε στις 29 Σεπτεμβρίου 2020.

 Παραπομπές 

Εξωτερικοί σύνδεσμοι


Κατηγορία:Εμίρηδες του Κουβέιτ
Κατηγορία:Πρωθυπουργοί του Κουβέιτ
Κατηγορία:Μουσουλμάνοι μονάρχες